钦定古今图书集成/理学汇编/学行典/第205卷 > 孙著
## 钦定古今图书集成/理学汇编/学行典/第205卷 > 孙著

按《宝应县志》：“孙著，性醇谨，事亲能顺适其意。父鸾嗜
饮，著遍言于所常饮酒家，父来第，恣其饮，不取酒价。
积数日，则著如其价与之。或先置钱于酒家，令酒家
邀其父饮。父尝病中满，医云：‘须百虾蟆纳猪肚中食
之可愈’。时冬月觅之野中，遂得百虾蟆。里人大异之，
以为孝感。著曰：‘伤百虾蟆以生吾父，吾不忍也’。乃尽”
放之，而自以股肉纳猪肚中。父食之，寻愈。县令旌其
门。